No-One but You (Only the Good Die Young)

«No-One but You (Only the Good Die Young)» er en sang av det britiske rockebandet Queen, innspilt av bandets gjenværende medlemmer etter Freddie Mercurys død. Gitaristen Brian May (som skrev sangen) og trommeslager Roger Taylor har vokal. Sangen ble sluppet på albumet Queen Rocks og ble også sluppet som singel.

Ideen om å skrive sangen kom etter prinsesse Dianas død i august 1997, men er mest en tributt til Freddie Mercury. Sangen ble opprinnelig skrevet for et potensielt soloprosjekt for Brian May, som til slutt ble til albumet Another World. Da May sendte den til Taylor foreslo Taylor å gjøre den til en Queen-sang; Taylors bidrag til sangen var å endre tempoet og gjøre teksten mindre spesifikk til Mercury.

Sangen er den siste sangen bassist John Deacon bidro på; han pensjonerte seg kort tid etter.

Queen-sanger